**ESKARI EREDUA: UPV/EHU TRATATZEN ARI DEN DATU PERTSONALAK ATZITZEKO ESKUBIDEA EGIKARITZEKO**

**Datu pertsonal hauek atzitzeko eskaria egin nahi dut:**

|  |  |
| --- | --- |
| Tratatutako datuak |  |
| Hartzailea | Universidad del País Vasco/Euskal Herriko Unibertsitatea  Hartzailea: Datuak Babesteko ordezkaria  (zehaztu ordezkariaren helbidea edo UPV/EHUrena)  Sarriena auzoa z/g  48940 Leioa (Bizkaia) |

**Eskari egilearen datuak:**

|  |  |  |  |  |  |  |  |
| --- | --- | --- | --- | --- | --- | --- | --- |
| Abizenak: |  | | |  | | | |
| Izena: |  | | | NAN: | |  | |
| Kalea: |  | | Zk.: |  | Solairua: |  | |
| Herria: |  | Lurralde historikoa: | |  | | | Posta kod.: |
| Telefonoa: |  | Posta elektronikoa: | |  | | | |

**Legezko ordezkariaren datuak:**

|  |  |  |  |
| --- | --- | --- | --- |
| Abizenak: |  |  | |
| Izena: |  | NAN: |  |

Datuak babesteko araudiaren babesean, nire datuak atzitzeko eskubidea egikaritu nahi dut, eta, beraz, ESKATZEN dut: jakinaraztea niri buruzko zein datu ari zareten tratatzen, doan jakin ere, gehienez ere hilabeteko epean, nire eskaria hartu duzuen egunetik kontatzen hasita. Eskatutako informazioa bitarteko honen bidez helaraztea, betiere, posible bada:

🞎 Tokian bertan, pantailan erakutsita datu horiek.

🞎 Idatzia, kopia edo fotokopia bidalita jakinarazpenetarako adierazi dudan helbidera.

🞎 Posta elektronikoz edo komunikazio elektronikoko beste sistema bat erabilita.

🞎 Fitxategiaren ezaugarriak edo tratamenduaren izaera kontuan hartuta egoki izan daitekeen beste edozein bidetatik.

Tokia eta data:

Eskatzailearen sinadura:

**INFORMAZIO OSAGARRIA**

**I. - Eskaria betetzeko argibideak eta eskariari erantsi beharrekoak**

* Eskatutako datu guztiak zehaztu behar dira eta interesdunak sinatu egin behar du eskaria.
* Interesatuaren NANaren fotokopia erantsi behar da edo identifikatzeko balio duen legezko beste edozein agiri.
* Pertsona interesatua adin txikikoa bada edo ezgaituta badago, legezko ordezkariaren NANaren fotokopia erantsi behar da edo identifikatzeko balio duen legezko beste edozein dokumenturena. Kasu honetan, gainera, legezko ordezkaritza egiaztatzen duen benetako agiriaren fotokopia ere aurkeztu beharko da.

**II. - Eskubidea egikaritzen duen pertsonak jarraitu beharreko prozedura:**

* Datuak atzitzeko eskaria Datuak Babesteko ordezkariari zuzendu behar zaio unibertsitateko erregistro orokorretako batean aurkeztuta edo urriaren 1eko 39/2015 Legeak, Administrazio Publikoen Administrazio Prozedura Erkidearenak, 16.4 artikuluan zehaztutako beste edozein bide erabilita. UPV/EHUren erregistro orokorrak dira UPV/EHUko Erregistro Orokorraren Antolaketa eta Funtzionamendurako eta Erregistro Elektronikoa Sortzeko Arautegian zehaztutakoak (UPV/EHUko Gobernu Kontseiluak 2012ko maiatzaren 16ko erabakiaren bidez onartutako Arautegia; ekainaren 18ko EHAA). Datuak Babesteko arduradunak tratamenduaren arduradunari helaraziko dio eskaria.
* 2016/679 (EB) Erreglamenduko 12.5 artikuluaren ondorioetarako, datuak zuzentzeko eskaria errepikakorra dela ulertuko da sei hilabetean behin baino gehiagotan egin denean eskari bera, betiere, legezko arrazoirik ez badago horretarako.
* Idazkia bidali dela frogatze aldera, komeni da UPV/EHUko erregistroaren bidez egitea bidalketa, hartara idatziak erregistroko sarrera-zigilua izan dezan.

**III.- Tratamenduaren arduradunak jarraitu beharreko prozedura:**

* Arduradunak gehienez ere hilabeteko epean eman beharko dio erantzuna eskari egileari, eskaria hartu duenetik kontatzen hasita.
* Datuak atzitzeko eskaria onetsiz gero, arduradunak eskari egileari jakinarazi beharko dio hark adierazitako bidetik; horretarako epea hamar egun baliodunekoa izango da eskaria onetsi zen egunetik kontatzen hasita. Interesdunak datuak ikusteko aukeratu duen bidea alde batera utzita, UPV/EHUk erabaki dezake kontsultarako zer sistema erabili, interesdunak egindako aukerak unibertsitateari zerbitzuak normaltasunez ematea galarazten badio.
* Ematen den informazioa ulergarria eta irakurgarria izan beharko da, eta honako hauek zehaztu beharko ditu: interesdunari buruz fitxategian zer datu dauden, eta zer datu sortu diren edozein lanketa, tratamendu edo prozesuren ondorioz; datuek zer jatorri duten eta lagapen-hartzaileak nortzuk diren (lagapen-hartzaileak datuen jakinarazpena jaso duten edo jasoko duten erakunde publiko nahiz pribatuak izango dira); eta datuak zergatik eta zertarako bildu edo gorde ziren.
* Datuak doan emango dira.

**IV.- Araudia:**

* Europako Parlamentuak eta Kontseiluak apirilaren 27an emandako 2016/679 EB Erreglamendua, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa, 15. artikulua.
* Datu Pertsonalak Babesteari buruzko 15/1999 Lege Organikoa, abenduaren 13koa, 15 artikulua.
* Abenduaren 21eko 1720/2007 Errege Dekretua, Datu pertsonalak babesteari buruzko abenduaren 13ko 15/1999 Lege Organikoa garatuko duen erregelamendua onartzen duena, 23., 24., 25., 26., 27., 28., 29. eta 30. artikuluak.
* 2/2004 Legea, otsailaren 25ekoa, Datu pertsonaletarako jabetza publikoko fitxategiei eta datuak babesteko euskal bulegoa sortzeari buruzkoa, 8. eta 9. artikuluak.
* Urriaren 18ko 308/2005 Dekretua, garatzen duena 2/2004 Legea, otsailaren 25ekoa, Datu pertsonaletarako jabetza publikoko fitxategiei eta datuak babesteko euskal bulegoa sortzeari buruzkoa, 6., 7., eta 8. artikuluak.
* Datu Pertsonalak Babesteari buruzko UPV/EHUren Arautegia, unibertsitateko Gobernu Kontseiluak 2008ko apirilaren 10ean onartua, 13., 14. eta 18. artikuluak.

**V. - Erreklamazioak (eskubideen babesa):**

* Eskari egilearen ustez oztoporik jarri badiote bere datuak atzitzeko eskubidea egikaritu nahi izan duenean, erreklamazioa jarri ahal izango du Datuak Babesteko Euskal Bulegoan, bulegoak interesdunaren eskubideak babesteko prozedura abiaraz dezan.
* Hori egin aurretik, bere datuak atzitzeko eskubidea baliatu ahal izateko eskaera egiten duen egunetik hilabete bat igaro beharko da, bitarte horretan berariazko erantzunik jaso gabe.
* Erreklamazioa Datuak Babesteko Euskal Bulegoari zuzendu behar zaio (Tomas Zumarraga Dohatsuaren kalea 71, 3.a - 01008 Gasteiz - tel.: Tel. 945 01 62 30 – faxa: 945 01 62 31 avpd@avpd. eus - www. avpd. eus), honako agirietako bat erantsita:
* Tratamenduaren arduradunak datuak atzitzeko eskariari emandako ezezkoa.
* Datuak atzitzeko eskariaren kopia, UPV/EHUren erregistroko sarrera-zigiluarekin.
* Posta bulegoko zigiluaren kopia, eskaria ohiko postaz egin bada.